CELEX: 62014TN0098
Language: mt
Date: 2014-02-14 00:00:00
Title: Kawża T-98/14: Rikors ippreżentat fl- 14 ta’ Frar 2014 – Société Générale vs Il-Kummissjoni

12.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 142/36
            
         Rikors ippreżentat fl-14 ta’ Frar 2014 – Société Générale vs Il-Kummissjoni
   (Kawża T-98/14)
   2014/C 142/47
   Lingwa tal-kawża: il-Franċiż
   
      Partijiet
   
   
      Rikorrenti: Société générale SA (Pariġi, Franza) (rappreżentanti: P. Zelenko, J. Marthan u D. Kupka, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla l-Artikolu 2(c) tad-Deċiżjoni tal-Kummissjoni Ewropea Nru C (2013) 8512 finali, tal-4 ta’ Diċembru 2013, fil-Każ EIRD sa fejn din timponi multa fuq Société Générale;
            
         
               —
            
            
               tnaqqas l-ammont tal-multa imposta, permezz ta’ din id-deċiżjoni, lil Société Générale għal ammont xieraq;
            
         
               —
            
            
               tikkundanna, fi kwalunkwe każ, lill-Kummissjoni Ewropea għall-ispejjeż kollha.
            
         
      Motivi u argumenti prinċipali
   
   Insostenn tar-rikors, ir-rikorrenti jinvokaw tliet motivi.
   
               1.
            
            
               L-ewwel motiv ibbażat fuq żball manifest ta’ evalwazzjoni mwettaq mill-Kummissjoni fid-determinazzjoni tal-metodu ta’ kalkolu tal-valuri ta’ bejgħ, sa fejn il-valuri kkunsidrati fid-deċiżjoni kkontestata abbażi ta’ dan il-metodu ma jirriflettux il-pożizzjonijiet rispettivi tal-banek akkużati bil-ksur, fis-suq ikkonċernat, matul il-perijodu ta’ ksur (l-ewwel parti). Ir-rikorrenti ssostni li b’hekk, il-Kummissjoni kisret l-obbligu tagħha ta’ diliġenza (it-tieni parti) u kisret il-prinċipji ta’ ugwaljanza fit-trattament (it-tielet parti) u ta’ aspettattivi leġittimi (ir-raba’ parti).
            
         
               2.
            
            
               It-tieni motiv ibbażat fuq nuqqas ta’ motivazzjoni fir-rigward tal-għażla tal-metodu li l-Kummissjoni applikat sabiex tikkalkula l-valur tal-bejgħ tal-banek akkużati.
            
         
               3.
            
            
               It-tielet motiv ibbażat fuq li l-Qorti Ġenerali għandha teżerċita l-ġurisdizzjoni sħiħa tagħha sabiex tnaqqas il-multa tar-rikorrenti għal ammont xieraq li jirrifletti l-pożizzjonijiet rispettivi tal-banek akkużati fis-suq ikkonċernat.